Šerkšniai

Šerkšniai – kaimas pietinėje Skuodo rajono savivaldybės dalyje, 2 km į pietryčius nuo Mosėdžio, prie Bartuvos upės.

 Etimologija 

Pavadinimas kilęs iš asmenvardžio Šerkšnys.

 Istorija 

Kaimas įkurtas XVI a., priklausė Mosėdžio dvarui ir Mosėdžio parapijai.

1951 m. lapkričio 5 d. Šerkšnių apylinkės miške į MGB Salantų rajono skyriaus stribų ir kareivių apsuptį patekę žuvo Žemaičių apygardos Kardo rinktinės Tautvaišo kuopos Sakalo būrio partizanai Julijonas Adomauskas–Medutis ir Veronika Stasienė–Gulbė.Lietuvos gyventojų genocido ir rezistencijos tyrimo centras: Atmintinos vietos

Kaime veikė Mosėdžio kolūkio paukštynas, o 2005–2010 m. – žemės ūkio kooperatinė bendrovė „Pamario paukštynas“.

 Gyventojai 

 Žymūs žmonės 
 1843 m. rugsėjo 7 d. gimė knygnešys, pauparis, padienininkas Jonas Kuprys, 1894–1895 m. lietuvišką spaudą platinęs Telšių apskrityje, daugiausia apie Darbėnus, Karteną, Salantus.Benjaminas Kaluškevičius, Kazys Misius. Lietuvos knygnešiai ir daraktoriai 1864–1904 , Kretingos personalijų žinynas: Kuprys JonasMosėdis lietuviškos spaudos draudimo metais: Mosėdžio knygnešiai ir daraktoriai 
 1912 m. balandžio 25 d. gimė politinis kalinys, tremtinys, vienuolis marijonas, kunigas Julijonas Budrikis.Kunigas Julijonas Budrikis. Žemaičių vyskupystės muziejus 
 1939 m. spalio 27 d. gimė Valerijonas Kubilius, agronomas, Lietuvos ir Kretingos rajono politinis veikėjas, Kretingos rajono savivaldybės meras (2000–2009 m.).

 Kultūros paveldas 
 Šerkšnių senosios kapinės, vad. Maro kapais (XVI–XIX a.);
 Koplytėlė su ornamentuotu kryželiu, Pietos ir Marijos skulptūromis (XX a. I pusė; skulptūrų autorius Augustinas Potockis).Lietuvos TSR kultūros paminklų sąrašas. – Vilnius, 1973, p. 742, Nr. 2498Kultūros vertybių registras: Koplytėlė su ornamentuotu kryželiu, Pietos ir Marijos

 Šaltiniai 

 Nuorodos 
 Senoji lietuvių skulptūra, kryžiai ir koplytėlės. Kolekcijos muziejuose. Lietuvos dailės muziejus

Kategorija:Skuodo rajono savivaldybės gyvenvietės